b"\n_START_ARTICLE_\nBar Mundial\n_START_SECTION_\nDescripci\xc3\xb3\n_START_PARAGRAPH_\nEs tracta d'un establiment situat a la dreta del portal d'acc\xc3\xa9s a la zona de vest\xc3\xadbul de l'escala. A l'exterior nom\xc3\xa9s t\xc3\xa9 una obertura que consisteix en una porta de fusta i un r\xc3\xa8tol situat al buit de l'arc de la porta, que no \xc3\xa9s l'original. A l'interior, l'espai est\xc3\xa0 configurat a partir de la barra original amb el taulell de marbre i algunes taules rodones amb el sobre de marbre i els peus de ferro. T\xc3\xa9 una petita sala amb m\xc3\xa9s taules. Disposa d'un arrambador cer\xc3\xa0mic realitzat amb rajoles. Damunt del boteller s'exposa una col\xc2\xb7lecci\xc3\xb3 de fotografies de boxejadors.\n_START_SECTION_\nHist\xc3\xb2ria\n_START_PARAGRAPH_\nEl bar Mundial es va fundar el 1925, per\xc3\xb2 anteriorment en aquest indret hi havia hagut un local conegut amb el nom de Union Bar o Petit Bar. Les fotografies que hi ha exposades mostren que entre el 1929 i el 1967 el bar va ser un lloc de trobada d'una penya de boxejadors."